Úrad vlády SR						 Na rokovanie vlády SR
Sekcia hospodárskej politiky					 dňa 19. 3. 2003
									 k číslu: 810/2003
									 k bodu: 8

S t a n o v i s k o

k návrhu Národnej politiky pre elektronické komunikácie (Národnej tele-komunikačnej  politiky)

					 	
I.

	Materiál predkladá minister dopravy, pôšt a telekomunikácií  SR  ako plnenie úlohy B.2 uznesenia vlády SR č. 42 zo 16.1.2002 k správe o realizácii Telekomuni-kačnej politiky na roky 2000 – 2002, v ktorej mu bolo uložené (do 31.12.2002) predložiť na rokovanie vlády návrh Telekomunikačnej politiky na obdobie úplnej liberalizácie.

	Strategickým cieľom štátnej politiky v oblasti elektronických komunikácií v nastávajúcom období podľa návrhu je uspokojovanie potrieb ekonomiky a spoločnosti, požiadaviek fyzických a právnických osôb a záujmov štátu na zabez-pečenie kvalitných, spoľahlivých a široko dostupných služieb elektronických komunikácií dosahujúcich úroveň v štátoch EÚ. Nadväzne návrh formuluje čiastkové ciele a spôsob ich dosiahnutia  v harmonizácii právneho rámca s EÚ, štátnej regulácii, rozvoji súťažného prostredia, univerzálnosti služby a ochrane práv koncových užívateľov, hospodárnom využívaní frekvenčného spektra, bezpečnosti komunikácií, podpore rozvoja služieb informačnej spoločnosti a v medzinárodnej spolupráci.	V závere návrhu sú uvádzané  krátkodobé úlohy  (8) na roky 2003 – 2005 a úlohy na ďalšie obdobie (3) po roku 2005.

II.

	Vyhodnotenie medzirezortného pripomienkového konania (z 20.9.2002 -11.10.2002) uvádza, že od oslovených 38 subjektov došlo spolu 13 pripomienok a všetky boli akceptované zapracovaním do textu. 

III.

	Predložený návrh predstavuje stratégiu smerovania štátnej politiky v oblasti rozvoja elektronických komunikácií na obdobie nastávajúceho vstupu SR do EÚ s výhľadom na ďalšie obdobie po roku 2005. Najaktuálnejšou prioritnou úlohou z realizačných úloh uvádzaných v závere materiálu je príprava návrhu zákona o elektronických komunikáciách v termíne do 30.9.2003 (v Pláne legislatívnych úloh vlády SR je termín október 2003).

Porada ekonomických ministrov vlády SR 27.1.2003 prerokovala a v závere zobrala na vedomie predložený návrh s pripomienkami. Odporučila predkladateľovi:
- upraviť formulácie týkajúce sa nadobudnutia účinnosti návrhu zákona o elektronických komunikáciách a ako predpokladaný termín  uvádzať 1.1.2004
- doplniť do návrhu uznesenia vlády SR úlohy krátkodobého charakteru formulované v záverečnej  4. časti predloženého návrhu
-   upraviť návrh podľa ďalších akceptovaných pripomienok
-   dopracovaný návrh predložiť na rokovanie vlády SR.
Odporučila vláde SR upravený návrh prerokovať.

	Odporúčanie PEM - doplniť do návrhu uznesenia vlády SR úlohy krátkodobého charakteru formulované v záverečnej 4. časti predloženého návrhu, MDPT SR akceptovalo len čiastočne. Považujeme rovnako za účelné terminovať  aj krátkodobé úlohy č. 2, 3, 4  v závere materiálu  údajom „k 1. januáru 2004“ (namiesto termínu „najneskôr ku dňu vstupu SR do EÚ“), keďže účinnosť v nich obsiahnutých opatrení je priamo spojená s účinnosťou prioritného zákona o elektronických komunikáciách.

Ďalej treba poznamenať, že nie všetky čiastkové ciele uvádzané v texte podkapitol boli premietnuté do úloh v závere návrhu.

Pri rozhodovaní o prijatí predloženého návrhu uznesenia vlády SR odporúčame posúdiť opodstatnenosť jeho úlohy B.2. „... zabezpečiť oddelenie financovania Telekomunikačného úradu SR nezávisle od rozpočtovej kapitoly MDPT SR“ z hľadiska úsilia vlády SR nerozširovať počet rozpočtových kapitol.

Odporúčame vláde SR rozhodnúť o predloženom návrhu uznesenia vlády s prihliadnutím k uvedeným pripomienkam SHP.

Bratislava 17.3.2003